Sander Raudsepp

Sander Raudsepp (sündinud 16. novembril 1988 Kuressaares) on eesti kunstnik ja keraamik.
Raudsepp on õppinud Kuressaare Ametikoolis (2005-2008) disaini ja käsitööd ning kunstilist kujundamist. Saanud Eesti Kunstiakadeemias bakalaureuse- (2013) ja magistrikraadi (2017) keraamika erialal. 
Alates 2010. aastast töötab ta Kuressaare Ametikoolis keraamikaõpetajana. Alates 2018 kuulub ta Eesti Keraamikute Liitu.
Sander Raudsepp on peamiselt tuntud detailsete keraamiliste skulptuuride loojana. Ta on osalenud rohketel kunsti- ja keraamikanäitustel nii Eestis, kui ka välismaal. Samuti on Raudsepp esinenud suuremahuliste isikunäitustega (Une Nägu 2017, Afterlife: dying to get there 2022, Müüdid. Surm. Tulnukad 2023). Suuremat meediatähelepanu kogus just Daugavpilsis Mark Rothko kunstikeskuses esitatud väljapanek näitusel "Afterlife: dying to get there".
Sander Raudsepp on ka osalenud Kohila Sümpoosionil 2021, mille käigus lõi ta Tohisoo mõisapargi püsiekspositsioonile üle kahemeetrise keraamilise skulptuuri "Ahjukratt", mis avati tuleetenduse taustal tuleskulptuurina vaatajatele sümpoosioni viimasel õhtul.
2024. aastal püstitas ta koos abilistega I Land Soundile tuleskulptuuri "Sitapea", mis festivali käigus pidulikult süüdati.
Näitused.
Näitused Eestis.
2022 Pinge, Eesti Keraamikute Liidu aastanäitus, Disaini ja Arhitektuurigalerii, Tallinn
2022 Änimal, Voronja galerii Skulptuuride aed, püsiekspositsioon, Voronja, Eesti.
2022 KAK100, Disainimajakas, Kuressaare
2022 Genius Loci III. Others. 1948. 1986, Reigi pastoraat, Hiiumaa
2021 Piece of peace, Estonian street art and street artists overview, Pallas gallery, Tartu
2021 Inkubaator, Estonian Ceramists Associations annual exhibition, Tallinn
2021 FIRE SCULPTURE, Kohila Symposium, Kohila
2020 50 kannu, Estonian Ceramists Associations annual exhibition, Tallinn
2020 “GENIUS LOCI I. KÜLALISED 1877.1910.2020”, Reigi pastoraat, Hiiumaa
2020 Von Krahl permanent exhibition, Tallinn
2020 Uus reaalsus – New reality, Kuressaare
2019 Kontrast 5 POMP, Galerii Nooruse, Tartu
2018 Metsalava, I land Sound, Illiku laid, Orissaare
2018 KONTRAST4 POP-UP NÄITUS + TeHaSePIDU, Kuressaare
2018 Kontrast 3, Klubi 3, Tallinn
2017 Saaremaa kunstiteoste 2017. aasta võistlus, näitus, Kuressaare, Eesti. Äramärgitud töö.
2017 Une Nägu, Raegalerii, Kuressaare, Eesti. Isikunäitus.
2017 M_Aja näitus II, Disainimajakas, Kuressaare,
2017 XVII Kohila Rahvusvahelist Keraamikasümpoosionit lõpetav ühisnäitus, Kohila
2017 TASE 17, Eesti Kunstiakadeemia lõputööde näitus, Noblessneri Valukoda, Tallinn
2017 Toit ja nõu, EKA Keraamika osakonna näitus, Eesti Tarbekunsti- ja Disainimuuseum, Tallinn
2016 KONTRAST 2. Üles astuvad noorema generatsiooni Saaremaa kunstnikud Maria Evestus, Kadi Grass, Lennart Pihl, Madis Vaher, Sander Raudsepp, Kaie Kiil, Helen Grass, Ando Naulainen. Külalisesinejad: Izak (Tšiili), Lex Zooz (Haapsalu), Urmas Jürjens (Paide). Kuressaare
2016 XVI Kohila Rahvusvahelist Keraamikasümpoosionit lõpetav ühisnäitus, Kohila
2016 Ebakõla/Dissonance, B7 Art Project, Kuressaare kergliiklustee, Eesti
2016 “Kontrast”, K. Grass, M. Evestus, L. Pihl, S. Raudsepp, K. Kiil. Ajamaja, Kuressaare
2015 XV Kohila Rahvusvahelist Keraamikasümpoosionit lõpetav ühisnäitus, Kohila
2015 ”Iseseisvus”, Emand, Maria Evestus, Sander Raudsepp, Madis Vaher. Raegalerii, Kuressaare
2014 OOMEN, Disainiöö, Heliose kino, Tallinn
2014 VOOL/FLOW, B7 Art Project in old Power Plant, Kärdla, Hiiumaa
2013 Tallinna Lillefestival, Tervendav kunst, Keraamika osakonna 3. kursuse ja Skulptuuri-osakonna ühisprojekt, Tallinn
Näitused välismaal.
2023 XVI Bienal – Baltic Current, Aveiro City Museum, Aveiro, Portugal.
2023 Safe Horizons: Baltic Modern Ceramics, Clayarch Gimhae Museum, Gimhae, Lõuna - Korea.
2022 Afterlife: dying to get there, Mark Rothko art center, Daugavpils, Läti. Isikunäitus.
2022 Safe horizons, Baltic Contemporary Ceramics Exhibition, Gyeonggi Museum of Ceramic Design, Yeoju, Lõuna - Korea.
2022 Peripheries, The Ceramic house, Brighton, Ühendkuningriigid.
2020 CERAMEGA, Voipaalan taidekeskus, Soome.
2019 URO – TuleShow, perfoormants; Guldagergaard, Taani.
2019 OAR – Island Craft, Åland, Soome.
2019 BASICS Baltic Contemporary Ceramics Exhibition, Dauagvpils Mark Rothko Art Centre, Läti. Peaauhind.
2018 New Nordic Ceramics, Det gamle radhus i Skalskor, Taani.
2014 Paroda „Keramika + Spauda (spausdintas vaizdas keramikoje)“ VDA ekspozicijų salėse „Titanikas“, Ceramics + Print exhibition, Vilnius, Leedu.
2014 ”Tuletorn/Majakas” (”Lighthouse”), läbipaistev ahi, 2nd wood fireing conference, Guldagergaard, Taani.
"Afterlife: dying to get there".
2022. aasta novembris avas Sander Raudsepp väga populaarseks osutunud isikunäituse Mark Rothko Art Centeris Lätis. Näitus oli eksponeeritud kahes ruumis, kus eksponaadid olid jagatud nelja ossa:
Näitusel oli eksponeeritud nii keraamilisi skulptuure ja installatsioone kui ka maale ja joonistusi. 
Üleriigilise skandaali tekitanud "Dicksus".
Kunstinäitusele tõi väga suurt tähelepanu keraamiline skulptuur nimega "Dicksus", kus on heledal massiivsel ristil kujutatud valget peenist. Teos kuulub seeriasse "Your Own Alternative Jesus" ("Sinu Enda Alternatiivne Jeesus" - tõlge), kus autori sõnul on kujutatud erinevate fantaasiamaailmade välja mõeldud usundite sümboleid.
Sotsiaalmeedias hakkas levima video kõnealusest skulptuurist ilma seda selgitava kontekstita ning tulemuseks oli suur meediatähelepanu. Kohaliku linnavalitsuse sõnul said nad mitmeid kaebekirju, kus inimesed väljendasid pahameelt ning selle tulemusena survestas linnavalitsus kunstikeskusel näituselt eemaldada teosed "Dicksus", "Juzi" ja "Sheeple", lubades keeldu eirates hakata edaspidi kohandama karme kontroll-meetmeid näituseruumidesse lubatu osas.
Tekkinud skandaali kajastati üleriigiliselt Läti meedias. Läti Muuseumide Liit tegi pöördumise linnavolikogule, nimetades juhtumit “kunstiteose tsenseerimise ohtlikuks pretsedendiks”, nõudmisega tagastada teosed oma kohale näitusesaalis. Teoste keelamine oli Läti Muuseumide Liidu hinnangul põhiseaduse vastane, olles vastuolus sõnavabaduse ning usuvabadusega.